armvectores/hy_wikipedia_2023 huggingface dataset:
Ռասսիպնոե (այլ կիրառումներ)

Ռասսիպնոե, կարող է վերաբերել՝

Ռասսիպնոե - գյուղ, Ուկրաինայի Դոնեցկի մարզի Շախտյորսկի շրջանում
Ռասսիպնոե - գյուղ, Ուկրաինայի Դոնեցկի մարզի Շախտյորսկի շրջանում
Բաժենովո (գյուղ, Բիրսկի շրջան)

Անվան այլ կիրառումների համար տե՛ս՝ ԲաժենովոԲաժենովո (ռուս.՝ Баженово, բաշկիրերեն՝ Баженов), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 599 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փրաքենբախ

Փրաքենբախ (գերմ.՝ Prackenbach), կոմունա Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 2707 մարդ (դեկտեմբերի 31, 2010 թվական)։ Զբաղեցնում է 40,06 կմ² մակերես տարածք։ Պաշտոնական կոդ՝ 09 2 76 135։


== Ծանոթագրություններ ==


== Արտաքին հղումներ ==
Պաշտոնական կայք
Թոմ Կարաբաչյան

Անտոնիու Կարաբաչյան Արաուժու, առավել հայտնի որպես Թոմ Կարաբաչյան (պորտ.՝ Tom Karabachian, հունվարի 11, 1997(1997-01-11), Ռիո դե Ժանեյրո, Բրազիլիա), բրազիլահայ դերասան։


== Կենսագրություն և կարիերա ==
Թոմ Կարաբաչյանը ծնվել է Բրազիլիայի Ռիո դե Ժանեյրո քաղաքում։ Նա բրազիլացի երգիչ Պաուլինյու Մոսկայի և հայուհի Նանա Կարաբաչյանի որդին է։
Կարաբաչյանի առաջին դերը եղել է Louco por Elas-ում, իսկ ավելի ուշ՝ Confissões de Adolescente-ում։ 2016 թվականին նա գլխավոր դեր է խաղացել Fala Comigo ֆիլմում՝ Կարինե Տելեսի և Դենիս Ֆրագայի հետ։ 2018 թվականին նա նկարահանվել է նաև Malhação-ի գլխավոր հերոսներից մեկի՝ Վիդաս Բրազիլեյրասի դերում։


== Ֆիլմագրություն ==


=== Հեռուստատեսային ===


=== Կինո ===


== Ծանոթագրություններ ==


== Արտաքին հղումներ ==
Թոմ Կարաբաչյան Internet Movie Database կայքում
Անգուսե

Անգուսե (էստ․՝ Anguse), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գիշերը նավահագստում (նկար)

«Գիշերը նավահանգստում» («Քույրերը»), գերմանացի նկարիչ Կասպար Դավիդ Ֆրիդրիխի նկարը՝ Պետական Էրմիտաժի հավաքածուից։ Նկարը նկարվել է 1818-1820 թվականներին, երբ Ֆրիդրիխը վերադարձավ հարսանեկան ճամփորդությունից։ Ֆրիդրիխի ստեղծագործությանը չափազանց բնորոշ է իրարից հեռու տարրերի միջև ռոմանտիկ կոմպոզիցիայի ազատ ձևավորումը։ Այսպես, օրինակ, նկարում իրար են միացված նավերի կայմերը նավահանգստում, Ֆրիդրիխի կողմից հորինված հուշարձանը՝ երկու սգավորների խաչի տեսքով և Հալլե քաղաքի երկու հայտնի ճարտարապետական կառույցները, որը բավականին հեռու է ծովից։

Ֆրիդրիխը այցելել է Հալլե 1811 թվականին և այնտեղ էսքիզներ է արել, որոնք հետագայում օգտագործվել են նկարի ստեղծման մեջ։ Հայտնի են նաև նավերի և նավային կայմերի բազմաթիվ նկարներ, որոնք Ֆրիդրիխը նկարել է տարբեր տարիների ընթացքում։ Մասնավորապես Օսլոյի ազգային պատկերասրահում պահվում է նմանատիպ տասնյակ ճեպանկարներ, որոնք արվել են Գրեյֆսվալդում՝ մատիտով, 1805-1815 թվականների ընթացքում։ 1818 թվականին նկարվել է նկար, որում պատկերված են երկու կին՝ պատուհանի մոտ, որում ամբողջապես մշակված է կանանց կազմվածքը, ինչպես նաև այդ նկարում գծագրված են խաչի մոտ երկու սգավորները։ Ճեպանկարը գտնվում է Բեռլինի Պետական թանգարանում։

1820 թվականին արդեն պատրաստ նկարը ցուցադրվել է Դրեզդենի պատկերասրահի ցուցահանդեսում՝ «Քույրերը նավահանգստի պատշգամբում․ Գիշեր․ Աստղային լուսավորություն» անվան տակ։ Նույն թվականի վերջին նկարը ձեռք է բերել ռուսական գահաժառանգ մեծն իշխան Նիկոլայ Պավլովիչը (ապագա կայսր Նիկոլայ I), 1820 թվականին, երբ նա այցելել էր Ֆրիդրիխի արվեստանոց Դրեզդենում։ Ռուսաստանում հայտնվելուց հետո նկարը տեղադրվել է Ալեքսանդրիայի Քոթեջում (Պետերգոֆ)։ Հայրենական մեծ պատերազմի ժամանակ տարհանվել է, իսկ պատերազմի ավարտից հետո հայտնվել է Պավլովսկ քաղաքի թանգարանային միջոցների Կենտրոնական պահոցում, որտեղից էլ 1945 թվականին փոխանցվել է Պետական Էրմիտաժ, 2014 թվականի վերջում ցուցադրվել է Գլխավոր շտաբի շենքի 352 սրահում.:


== Ծանոթագրություններ ==


== Տես նաև ==
Կասպար Դավիդ Ֆրիդրիխ
Ավետարան (4658)

Ավետարան (4629), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4629 թվի տակ։ Ձեռագիրը գրվել է 1629 թվականին Զաքարիայ գրիչի կողմից Կաֆայում։ Ստացողը եղել է Պարոն Փիլիպպոսն։ Գրված է թղթի վրա, որը ունի 27x20 չափս։ Ձեռագիրը կազմված է 277 թերթից։ Գրված է երկսյուն, բոլորգրով։ Ունի ավետարանիչ 4, խորան 10, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ,արծաթյա 5 խաչով (մեկն ականակուռ) և մակագրությամբ, աստառը՝ կապույտ կտավ։ Հիշատակարաններ գրչի՝ 272բ, հետագայի՝ խաչերի վրա (1628, 1647, 1648, 1651, 1682 թթ.):


== Բովանդակություն ==
Ներսես Շնորհալւոյ Մոկնութիւն Ժ խորանացն։


== Ծանոթագրություններ ==
Քշամա Սավանտ

Քշամա Սավանտ (անգլ.՝ Kshama Sawant, հոկտեմբերի 15, 1973(1973-10-15), Պունի, Մահարաշտրա, Հնդկաստան), ամերիկյան ծագումով հնդիկ սոցիալիստ, տնտեսագետ և ծրագրավորող, «Սոցիալիստական այլընտրանքի» ակտիվիստուհի (տրոցկիստական միջազգային սոցիալիստական այլընտրանքի բաժին), Սիեթլի քաղաքային խորհրդի անդամ։


== Կենսագրություն ==
Հնդիկ մտավորականի ընտանիքից։ Նրա հայրը՝ ինժեներ էր, մահացել է վթարից։ Նրա ձախ հայացքները ձևավորվել են աղքատության և հայրենիքում կաստայական համակարգի դժգոհության ազդեցության ներքո։ 1994 թվականի ավարտել է Մումբայի համալսարանը։
Տեղափոխվելով Սիեթլ, նա սկսեց դասավանդել տնտեսագիտություն տեղական համալսարաններում, ներառյալ Վաշինգտոնի և Լի համալսարանում։ ԱՄՆ քաղաքացիություն է ստացել 2010 թվականին, նա նաև միացավ «Սոցիալիստական այլընտրանքին»՝ ծայրահեղ ձախակողմյան կուսակցություն, որը զբաղեցնում էր մարքսիզմի, տրոտսկիզմի և ժողովրդավարական սոցիալիզմի դիրքերը։
Հայտնի է դարձել Սիեթլում «Occupy Wall Street» շարժման կազմակերպմանը մասնակցության շնորհիվ։ Այդ բողոքների ժամանակ (ինչպես և ավելի ուշ, նվազագույն աշխատավարձի բարձրացման համար անցկացվող ակցիաներում) ձերբակալվել է։


== Մասնակցություն ընտրություններին ==
2012 թվականի նոյեմբերին մասնակցել է Սիեթլ նահանգի Ներկայացուցիչների պալատի ընտրություններին, սակայն ձայների 29%-ով զիջել Է պալատի այն ժամանակվա խոսնակ Ֆրենկ Չոպպին։ Սակայն արդեն հաջորդ՝ 2013 թվականին Սիեթլի քաղաքային խորհրդի ընտրությունները հաջողություն բերեցին նրան. օգոստոսյան փրայմերիզներում ստանալով ձայների 35 %-ը, նոյեմբերին նա առաջ անցավ գործող պատգամավոր, դեմոկրատական կուսակցության անդամ Ռիչարդ Կոնլինից և քաղխորհրդում զբաղեցրեց 9 պատգամավորական տեղերից մեկը։
Նրա քարոզարշավին չի աջակցել տեղական իսթեբլիշմենթից ոչ մեկը (Սիեթլի ընտրություններն անցկացվում են անկուսակցական հիմունքներով), բայց նրան աջակցել են System of a Down խմբի վոկալիստ Սերժ Թանկյանը Rage Against The Machine-ի կիթառահար Թոմ Մորելոյի հետ և «Stranger» այլընտրանքային ամսագիրը։
Սավանտը վերընտրվել է 2015 թվականին՝ կրկին հակառակ մեյնսթրիմի թշնամանքին և իր ընտրարշավում 600 կամավորների շնորհիվ։ Փրայմերիզում նա ստացել է ձայների 52,6 %-ը, իսկ բուն ընտրություններում՝ 55,7 %-ը։ Այս ընտրությունների արդյունքներով, որոնք ապահովել են կանանց և գունավոր պատգամավորների աննախադեպ ներկայացուցչությունը, Սիեթլի քաղաքային խորհրդում ստեղծվել է առաջադիմական մեծամասնությունը։


== Քաղաքական դիրքորոշումներ ==
Նրա եռանդուն արշավը նպաստեց այն բանին, որ 2014 թվականի մայիսին նրա քաղաքն առաջինն էր ԱՄՆ-ում, որը նվազագույն աշխատավարձը հասցրեց 15 դոլարի (քաղաքի երկու քաղաքապետեր նշում էին նրա անձնական դերը այդ նախաձեռնությանը հանրության ուշադրությունը հրավիրելու գործում)։ 117 000 դոլար սեփական պատգամավորական աշխատավարձից այն կազմում է 40 000 դոլար (միջին աշխատավարձը Սիեթլում), իսկ մնացած գումարը նվիրաբերում է քաղաքական հիմնադրամ սոցիալական արդարության արշավների համար։


== Ծանոթագրություններ ==
Մերեոկուր

Մերեոկուր (ֆր.՝  Méréaucourt), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 15 մարդ, բնակչության խտությունը` 4.93 մարդ/կմ²։ Բնակավայրը զբաղեցնում է 3.04 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 33 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 7 աշխատունակ (15-64 տարեկան)  բնակիչ, որոնցից ակտիվ էին 5-ը, իսկ ոչ ակտիվները` 2։ Ակտիվության ցուցանիշը կազմում է 71,4 %։ 5 աշխատունակ մարդկանցից աշխատել է 4 անձ (2 տղամարդ և 2 կին)։ Գործազուրկ են եղել 1 անձ (1 տղամարդ և 0 կին)։ 2 անաշխատունակներից 0-ը եղել են աշակերտներ կամ ուսանողներ, 1-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Փախուստ Ալկատրասից

«Փախուստ Ալկատրասից» (անգլ.՝ Escape From Alcatraz), ռեժիսոր Դոն Սիգելի կողմից 1979 թվականին նկարահանված մարտաֆիլմ։ Այն նկարահանվել է 1963 թվականին գրված Ջոն Քեմբել Բրյուսի համանուն վեպի մոտիվներով։  
Ֆիլմը դրական արձագանքների է արժանացել ինչպես կինոքննադատների, այնպես էլ հեռուստադիտողների կողմից։ Դոն Սիգելի ռեժիսուրան նույնպես դրական արձագանքների է արժանացել։ Ոմանք նույնիսկ նշում էին, որ այդ ֆիլմը նրա ամբողջ կարիերայի ընթացքում նկարահանած ֆիլմերից լավագույնն է։
8 միլիոն բյուջեով ֆիլմը ամբողջ աշխարհում հավաքել է 43 միլիոն դոլլար։


== Սյուժե ==

Կրկնահանցագործ Ֆրենկ Մորիսին տեղափոխում են Ալկատրաս կղզու խստացված ռեժիմի բանտ։ Դրանից առաջ նա փախել էր մի քանի բանտերից։ Բանտի պետը հարցաթերթիկից հասկանում է, որ նորեկը բարձր IQ ունի։ Հենց առաջին օրը նա Մորիսին իր մոտ է կանչում և զգուշացնում, որ բանտից փախնելը անհնար է։ Տեղափոխվելուց հետո Մորիսը խնդիրներ է ունենում հանցագործներից մեկի՝ Վուլֆի հետ, որը փորձում էր Ֆրենկին իր «սիրուհին» դարձնել։ Սկզբում նա Մորիսին փորձում է սպանել լողանալու ժամանակ, սակայն վերջինս կարողանում է հաջողությամբ պայքարել նրա դեմ։ Հետո, քայլելիս, Վուլֆը փորձում է սպանել Մորիսին, բայց Ֆրենկի ընկերը՝ նկարիչ-բանտարկյալ Դոկը, կարողանում է նրան նախազգուշացնել վտանգի մասին։ Վուլֆի հետ կռվելուց հետո Մորիսը  անարդարացիորեն հայտնվում է պատժախցում։ Խիստ պատիժը կրելուց հետո էլ նա որոշում է փախնել բանտից։    
Պարզելով, որ իր խցի պատերը այնքան էլ հուսալի չեն, Ֆրենկը որոշում է անցնել օդափոխության հորան, այնուհետև բարձրանալ բանտի տանիքը, որտեղից, իր հաշվարկներով, կարող էր հայտնվել բանտի պատերից այն կողմ։ Ֆրենկը փախուստի ծրագիրը հայտնում է Էնգլին եղբայրներին և Չառլի Բաթսին։ Էնգլինները անջրանցիկ թիկնոցները իրար է սոսնձում ռետինե սոսնձով և ինքնուրույն մի լաստանավ կառուցում։ Պահակներին խաբում են՝ իրենց փոխարեն անկողնիններում մանեկեններ տեղադրելով։ Երբ գալիս է փախնելու ժամանակը, Բաթսը հրաժարվում է գնալ նրանց հետ և մնում բանտում։ Մորիսը և Էնգլիններև փախնում են միասին։ Հաջորդ առավոտ բանտի պետը  փորձում է գտնել նրանց հետքը, բայց ապարդյուն։ Ֆիլմի վերջում նշվում է, որ մինչև այսօր էլ հայտնի չէ, թե ինչ է եղել նրանց հետ։ Ոչ ոք չի կարող ասել նանք հասել են ափ, թե ոչ, որովհետև նրանց չեն տեսել ո՛չ ողջ և ո՛չ էլ մեռած։


== Դերերում ==
Քլինթ Իսթվուդ - Ֆրենկ Մորիս
Պատրիկ Մակգուեն - բանտի պետ
Ռոբերտս Բլասոմ - Դոք
Ջեք Թիբո - Կլառենս Էնգլին
Ֆրեդ Ուորդ - Ջոն Էնգլին
Պոլ Բենջամին - Ինգլիշ
Լարի Հանկին - Չառլի Բաթս
Բրյուս Ֆիշեր - Վուլֆ
Ֆրենկ Ռոնցիո - Լատմուս


== Տեսա նաև ==
Ալկատրաս
Փախուստ Շոուշենկից


== Ծանոթագրություններ ==


== Արտաքին հղումներ ==
«Փախուստ Ալկատրասից»(անգլ.) ֆիլմը Internet Movie Database կայքում
«Փախուստ Ալկատրասից»(անգլ.) ֆիլմը Allmovie կայքում:
Обзор и критика фильма Роджер Эберт
Պետրոսելովկա (գյուղ, Գադյաչի շրջան)

Պետրոսելովկա (ուկրաիներեն՝ Петроселівка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1870 թվականին։
2001 թվականի տվյալներով Պետրոսելովկա գյուղում բնակվում էր 14 մարդ։ Բնակավայրը զբաղեցնում է 0,095 կմ² տարածք։ Բնակչության խտությունը կազմում էր 147,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վաշդին

Վաշդին, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Պարույր Սևակ (այլ կիրառումներ)

Պարույր Սևակ եզրը կարող է վերաբերել․

Պարույր Սևակ, հայ ականավոր բանաստեղծ, գրող, գրականագետ։
Պարույր Սևակ (գյուղ), գյուղ Հայաստանի Արարատի մարզում՝ Արարատի տարածաշրջանի հարավ-արևելքում։
Սոլտոն

Սոլտոն (ռուս.՝ Солтон), գյուղ Ռուսաստանի Ալթայի երկրամասի Սոլտոնսկի շրջանի կազմում։
Բնակչությունը 2003 թվականին գրանցված տվյալներով կազմում էր 3100 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(8292) 1992 SU14

(8292) 1992 SU14, աստերոիդ աստերոիդների հիմնական գոտում։ Հայտնաբերվել է 1992 թվականի սեպտեմբերի 30-ին Հենրի Հոլտի կողմից Պալոմարում։
Միջին հեռավորությունը Արեգակից կազմում է 2,72605 ա. մ., առավելագույնը մոտենում է 2,3261 ա. մ. հեռավորության վրա և հեռանում 3,126 ա. մ.։ Արեգակի շուրջ մեկ ամբողջական պտույտ է կատարում 1643,99 երկրային օրվա ընթացքում, իր ուղեծրով շարժվելով միջինում 0,218979 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8292) 1992 SU14 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Քրիստինա Ջորջինա Ռոսսետտի

Քրիստինա Ջորջինա Ռոսսետտի (անգլ.՝ Christina Georgina Rossetti, դեկտեմբերի 5, 1830(1830-12-05)[…], Լոնդոն, Մեծ Բրիտանիայի և Իռլանդիայի միացյալ թագավորություն - դեկտեմբերի 29, 1894(1894-12-29)[…], Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի բանաստեղծ, գեղանկարիչ Դանթե Գաբրիել Ռոսսետտիի քույրը։ Նրա պատվին է կոչվել Վեներայի Ռոսսետտի խառնարանը։


== Կենսագրություն ==
Նրանց հայրը՝ Գաբրիել Ռոսսետտին (անգլ.՝ Gabriele Pasquale Giuseppe Rossetti), որը իտալացի գրական քննադատ, ռոմանտիկ-բանաստեղծ և գիտնական է, արտագաղթել է Լոնդոն 1824 թվականին, մայրը Ֆրենսիս Պոլիդորին է։ Ստացել է մասնավոր կրթություն, առաջին ստեղծագործությունները տպել է «The Germ» ամսագրում՝ Alleyne կեղծանունով։ Մասնակցել է Լոնդոնում գտնվող մասնավոր դպրոցի, որտեղ աշխատում էր նրա մայրը, ծախսերը հոգալուն։ Ամուսնությունից հրաժարվել է կրոնական նկատառումներով։
Նա գրել է մի շարք բանաստեղծություններ և պատմվածքներ, որոնց մի մասը՝ իր եղբոր՝ Դանտե Ռոսսետտիի նկարազարդուներով։ Նրան ճանաչում է բերել «Goblin Market» (1862) պոեմը, որի հեքիաթային բովանդակությունը բնորոշ է եղել պրեռաֆայելիտների գաղափարներին։
Քրիստինա Ռոսսետտիի սոնետների շարքում (ավեկի քան 60), որոնք նա սկսել է գրել 1848 թվականից սկսած, կարելի է առանձնացնել երկու շրջան՝ «Monna Innominata» սոնետների և «Later Life» (1881) շրջանի 28 սոնետի։
1894 թվականի դեկտեմբերի 29-ին նա մահացել է քաղցկեղից և թաղվել է Լոնդոնի հայտնի Հայգեյթ (անգլ.՝ Highgate) գերեզմանատանը։ 20-րդ դարի սկզբում մոդեռնիզմի զարգացման հետ կապված՝ Քրիստինա Ռոսսետտին մոռացվել է և կրկին բացահայտվել է 1970-ական թվականներին։ Ժամանակակից անգլիական քննադատությունը նրան նշանակալի տեղ է տալիս Վիկտորյական դարաշրջանի բանաստեղծների շարքում։


== Ստեղծագործություն ==
(Քրիստինա Ռոսսետտիի «The Milking-Maid» («Կթվորուհին»)) պոեմից։


== Տես նաև ==
Լուիս Քերոլը և շախմատը


== Ծանոթագրություններ ==


== Արտաքին հղումներ ==
«Биография»։ krugosvet.ru; archive.org։ Արխիվացված է օրիգինալից 2008-02-19-ին։ Վերցված է 2013-04-15  
Лукашкин М.։ ««Я отдала бы слово» — о поэзии Кристины Россетти. Переводы стихотворений»։ Иностранная литература, 2005, № 9։ magazines.russ.ru։ Վերցված է 2013-04-15  
Кристины Россеттиի գործերը Գուտենբերգ նախագծում (անգլ.)
«Могила Кристины Россетти» (անգլերեն)։ poetsgraves.co.uk։ Արխիվացված է օրիգինալից 2013-04-17-ին։ Վերցված է 2013-04-15  
«133 poems of Christina Georgina Rossetti» (անգլերեն)։ sanjeev.net։ Արխիվացված է օրիգինալից 2013-04-17-ին։ Վերցված է 2013-04-15  
«Echo by Christina Georgina Rossetti (аудио)» (անգլերեն)։ reelyredd.com։ Արխիվացված է օրիգինալից 2013-04-17-ին։ Վերցված է 2013-04-15
Զարասպ (այլ կիրառումներ)

Զարասպ, կարող է վերաբերել՝

Զարասպ - լեռնագագաթ և լեռնաճյուղ Հայկական լեռնաշխարհում, Զագրոշի լեռնաշղթայում
Զարասպ -  լեռնանցք Հայկական լեռնաշխարհում՝ Զագրոսի լեռնաշղթայի հարավային հատվածում
Իգոր Զայցև

Իգոր Արկադևիչ Զայցև (ռուս.՝ Игорь Аркадьевич Зайцев, մայիսի 27, 1938, Ռամենսկոե, Մոսկվայի մարզ), խորհրդային և ռուսաստանցի շախմատիստ, գրոսմայստեր (1976), շախմատային տեսաբան, գրող։ Մոսկվայի չեմպիոն (1969)։ ԽՍՀՄ վաստակավոր մարզիչ (1978)։ Այդ կոչումն ու լայն ճանաչում է ստացել աշխարհի չեմպիոն Անատոլի Կարպովի` Վիկտոր Կորչնոյի հետ կայացած պատմական մրցախաղում (Բագիո, Ֆիլիպիններ, 1978) որպես Կարպովի մարտավկա կատարած մարզչական աշխատանքի շնորհիվ։ Հոր կողմից հայ է։


== Կենսագրություն ==
Ծնվել է 1938 թվականի մայիսի 27-ին, Մոսկվայի մարզի Ռամենսկոե քաղաքում։ Հայրը հայ էր` Արկադի Աղայանը (1898-1945), Սևծովյան նավատորմի ռազմական նավի քաղղեկ, ստացած վերքերից զոհվել է պատերազմի ամենավերջում, երբ նավը պայթել է ականի վրա։ Մայրը՝ Աննա Զայցևան (1911-1993), հաշվառու բանվորուհի էր Ռամենսկոեի «Կրասնոե զնամյա» մանածագործարանում։
Սովորել է Մոսկվայի նուրբ քիմիական տեխնոլոգիաների ինստիտուտում, Մոսկվայի երկաթուղային տրանսպորտի ինժեներների ինստիտուտում, Մոսկվայի պետական համալսարանի ժուռնալիստիկայի ֆակուլտետում։ Սակայն սկսված ինտենսիվ մարզական և մարզչական կարիերայի պատճառով այդ ուսումնական հաստատություններից ոչ մեկը չի ավարտել։ Երիտասարդ տարիքից մեծ հետաքրքրություն է տածել փիլիսոփայության և բանասիրության նկատմամբ։
Հավակնորդների մրցախաղերում եղել է Տիգրան Պետրոսյանի, Լև Պոլուգաևսկու, աշխարհի չեմպիոնի կոչման 1978 թվականի մրցախաղում՝ Անատոլի Կարպովի մարզիչը։ Եղել է աշխարհի առաջնության 17 մրցախաղերի, այդ թվում՝ 7-ն ուղղակիորեն աշխարհի չեմպիոնի թագի համար մրցախաղերի մարտավկա։ Որպես մարզիչ աշխատել է արտասահմանյան մի շարք երկրներում։ ՖԻԴԵ-ի վաստակավոր մարզիչ (2006)։ 1991 թվականից Անատոլի Կարպովի դպրոցում աշխատում է որպես մարզիչ։ «Լոկոմոտիվ» կամավոր մարզական ընկերության անդամ է 1957 թվականից։
Վառ կոմբինացիոն ոճի շախմատիստ է, առանձին պարտիաներում հաղթել է աշխարհի չեմպիոններ Միխայիլ Տալին և Բորիս Սպասկուն։ Շախմատային նշանավոր վերլուծաբան է։ Շախմատը միշտ ընկալել է որպես արվեստի բնագավառ, որը ենթակա է փիլիսոփայական մեկնաբանությունների։ Հեղինակ է սկզբնախաղային մի շարք մշակումների իսպանական պարտիայում, սիլիցիական և հինհնդկական պաշտպանություններում։ Որպես շախմատային լրագրող և շախմատը քարոզող գրել է բազմաթիվ հրապարակախոսություններ և հուշագրություններ, ինչպես նաև շախմատի և շախմատիստների մասին նորավեպեր և էսսեներ։
Համագործակցել է «64 - Շախմատնոե օբոզրենիե» («64 — Шахматное обозрение») ամսագրի հետ։
2016 թվականի սեպտեմբերին ՖԻԴԵ-ի մարզչական հանձնաժողովի կողմից արժանացել է Տիգրան Պետրոսյանի անվան մարզչական հատուկ նվաճումների մրցանակին։


== Ընտանիք ==
Կինը ՝ Տամարա Զայցևան (Կասինովան), սպորտի վարպետ է, Նամակագրությամբ շախմատային խաղի միջազգային ֆեդերացիայի (ICCF) գրոսմայստեր է (ծնվ.՝ 1938 թ. ապրիլի 9-ին, Մոսկվայում)։ Դուստրը՝ Օլգան (ծնվ.՝ 1964 թ. դեկտեմբերի 12-ին, Մոսկվայում), պատմական գիտությունների թեկնածու է, իրավաբան, աշխատում է ՌԴ կենտրոնական բանկի իրավագիտության դեպարտամենտում։


== Մարզական նվաճումներ ==


== Վարկանիշի փոփոխության գրաֆիկ ==


== Գրականություն ==
Шахматы : энциклопедический словарь / гл. ред. А. Е. Карпов. — М.: Советская энциклопедия, 1990. — С. 124—125. — 624 с. — 100 000 экз. — ISBN 5-85270-005-3


== Ծանոթագրություններ ==


== Հղումներ ==
Իգոր Զայցևի անձնական քարտը ՖԻԴԵ-ի կայքում
Իգոր Զայցևի պարտիաները Chessgames.com կայքում (անգլ.)
Բեքի Հեմոն

Ռեբեկա Լին Հեմոն (անգլ.` Rebecca Lynn Hammon, մարտի 11, 1977(1977-03-11), Ռեփիդ Սիթի, Հարավային Դակոթա, ԱՄՆ), ամերիկացի նախկին բասկետբոլիստուհի։ Ներկա պահին հանդիսանում է Կանանց բասկետբոլի ազգային ասոցիացիայի (WNBA) «Լաս Վեգաս Էյսիս» ակումբի գլխավոր մարզիչը։ Մասնագիտական կարիերայի ընթացքում հանդես է եկել WNBA-ի «Սան Անտոնիո Սթարզ» և «Նյու Յորք Լիբերթի» ակումբներում, ինչպես նաև մի շարք այլ եվրոպական ակումբներում՝ որպես խաղարկող։
2008 թվականին ստացել է Ռուսաստանի Դաշնության քաղաքացիություն և ներկայացրել երկիրը Պեկինի (2008) և Լոնդոնի (2012) Ամառային օլիմպիական խաղերում
2014 թվականի օգոստոսի 5-ին աշխատանքի է անցել որպես «Սան Անտոնիո Սփըրսի» գլխավոր մարզչի օգնական՝ այդ կերպ դառնալով երկրորդ կին օգնական մարզիչը լիգայի պատմության մեջ (ինչպես նաև առաջին լրիվ դրույքով աշխատող կին օգնական մարզիչը NBA-ում և ողջ հյուսիսամերիկյան բարձրագույն լիգաներում)։


== Ծանոթագրություններ ==


== Արտաքին հղումներ ==
Պաշտոնական կայք
Էջը WNBA.com կայքում
Վարդան Հակոբյան (բանաստեղծ)

Անվան այլ կիրառումների համար տե՛ս՝ Վարդան Հակոբյան (այլ կիրառումներ)Վարդան (Սլավիկ) Սարգսի Հակոբյան (մայիսի 21, 1948(1948-05-21), Արփագետիկ, Հադրութի շրջան - փետրվարի 28, 2023(2023-02-28), Ստեփանակերտ), հայ բանաստեղծ, դրամատուրգ, բանասիրական գիտությունների դոկտոր (1998), պրոֆեսոր։ ՀՀ մշակույթի վաստակավոր գործիչ (2005)։ Արցախի Հանրապետության պետական օրհներգի հեղինակն է։


== Կենսագրություն ==
1969 թ. ավարտել է Բաքվի մանկավարժական ինստիտուտը։ 1969-1983 թթ. աշխատել է Ստեփանակերտի «Սովետական Ղարաբաղ» օրաթերթում, 1976-1983 թթ.՝ գլխավոր խմբագրի տեղակալ։ 1983-1991 թթ.՝ գրողների միության Լեռնային Ղարաբաղի մարզային բաժանմունքի պատասխանատու քարտուղար, 1991 թ.՝ ԼՂՀ գրողների միության նախագահ, միաժամանակ՝ միության պաշտոնաթերթ «Եղիցի լույսի» գլխավոր խմբագիր։ 1982 թվականից Հայաստանի Գրողների միության անդամ է։ Վարդան անունը կնքել է Հովհաննես Շիրազը։ Ստեփանակերտի Վահրամ Փափազյանի անվան հայկական դրամատիկական թատրոնը և Հայաստանի պետական և ժողովրդական թատրոնները բեմադրել են Հակոբյանի «Հայելիներ» (1979) և «Քո սերը քո տունն է» (1981) «Ես հրաժարվում եմ ինձանից», «Արցախյան բալլադ» պիեսները։
Հակոբյանի քնարական բանաստեղծությունների («Մեղեդիներ», 1969, «Շանթահար կաղնին», 1974, «Մայրանում է լույսը», 1975, «Անմարելի-անմեկնելի», 1981, «Վաղվա աչքերով», 1987, «Արցախա ծուխ», 1989, «Ամարասի զանգերը», 1989 և այլ ժողովածուներ) հիմնական թեման ժամանակակից մարդու խոհերն են, կարոտի, սիրո ապրումները։
Հակոբյանը հիմնադրել և խմբագրել է «Արցախ» (1989) երկամսյա և «Պըլը-Պուղի» (1991) երգիծական հանդեսները։ Հեղինակել է ԼՂՀ պետական օրհներգը
Ստեղծագործությունները տպագրվել են ռուսերեն, ուկրաիներեն, վրացերեն, անգլերեն և այլ լեզուներով։


== Պարգևներ ==
ԼՂՀ «Մեսրոպ Մաշտոց» շքանշան
«Վաչագան Բարեպաշտ» մեդալ
«Մայրական երախտագիտություն` Արցախի քաջորդիներին» մեդալ
Ֆրիտյոֆ Նանսենի մեդալ
Գարեգին Նժդեհի մեդալ
Մ.Շոլոխովի մեդալ
ՀՀ մշակույթի նախարարության ոսկե մեդալ
ՀՀ մշակույթի վաստակավոր գործիչ, կոչում, 2005
ՀԳՄ «Գրական թերթի» մրցանակ
Ավետիք Իսահակայանի անվան մրցանակ
ՀՀ նախագահի մրցանակ
Համահայկական «Վահագն» մրցանակ


== Ծանոթագրություններ ==
Լորիա (քաղաք)

Լորիա  (իտալերեն՝  Loria), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 8913 մարդ, խտությունը՝ 338 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 31037, հեռախոսային կոդ՝ +39 0423։


== Ժողովրդագրություն ==
Բնակչության աճ։


== Կոմունային վարչակազմ ==
Հեռախոսահամար՝ 0423 456711 — 0423 456712
Էլեկտրոնային հասցե՝ info@comuneloria.it
Գլխավոր կայք՝ http://www.comuneloria.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Իոսիպովկա (գյուղ, Ուլյանովսկի շրջան)

Անվան այլ կիրառումների համար տե՛ս՝ ԻոսիպովկաԻոսիպովկա (ուկրաիներեն՝ Йосипівка), գյուղ Ուկրաինայի Կիրովոգրադի մարզի Ուլյանովսկի շրջանում։
2001 թվականի տվյալներով Իոսիպովկա գյուղում բնակվում էր 1 640 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սագա (այլ կիրառումներ)

Սագա, կարող է վերաբերել՝

Սագա - հին իսլանդական արձակ ասք
Սագա - գետ Ռուսաստանում, Պեչորայի վտակը
Նովոուսմանսկի շրջան

Նովոուսմանսկի շրջան (ռուս.՝ Новоусманский район), մունիցիպալ շրջան Ռուսաստանի Դաշնության Վորոնեժի մարզում։
Ստեղծվել է 1929 թվականին։ Վարչական կենտրոնը՝ Նովայա Ուսման։


== Աշխարհագրություն ==
Շրջանի տարածքի մակերեսը կազմում է 1247 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 64683 մարդ։ Բնակչության խտությունը կազմում էր 51,87 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Տևտոններ

Տևտոններ (լատ.՝ Teutones, հին հունարեն՝ Τεύτονες), գերմանական ցեղեր։ Մ․թ․ա․ II դ․ վերշին Շոտլանդական թերակղզուց շարժվել են հարավ և ներխուժել Գալիա։ Այնուհետև կիմբրիներին և գերմանական այլ ցեղերի միացած, մտել են Հյուսիսային Իտալիա։ Մ․թ․ա․ 102 թ․ նրանց գլխովին ջախջախել են հռոմեական զորքերը։ Տևտոնների՝ որպես ցեղերի, մասին հետագա աղբյուրներում տեղեկություններ չեն հանդիպում։ «Տևտոն» բառը երբեմն գործածվել է իբրև գերմանացիների ընդհանուր անվանում։
Արղության-Երկայնաբազուկի եկամտաբեր տուն

Արղության-Երկայնաբազուկի եկամտաբեր տուն (ռուս.՝ Доходный дом Аргутинского-Долгорукова), XIX դարի վերջի առանձնատուն Դոնի Ռոստովում, որը կառուցված է մոդեռն ոճով։ Գտնվում է քաղաքի պատմական կենտրոնում` Բոլշայա սադովայա, 10 հասցեում։ Շենքը մշակութային ժառանգության տարածաշրջանային նշանակության օբյեկտ է։


== Պատմություն ==
Եկամտաբեր տունը պատկանել է հայազգի Ա. Զ. Արղության-Երկայնաբազուկին։ Շենքի առաջին հարկում սկզբում գտնվել են խանութներ, իսկ երկրորդ և երրորդ հարկերն զբաղեցրել են բնակելի սենյակները։ Խորհրդային իշխանության հաստատումից հետո շենքն ազգայնացվեց, և այնտեղ տարբեր ժամանակներում կատարվեցին բազմաթիվ ձևափոխություններ, որոնք փոփոխեցին ներքին հարդարանքը։
1996 թվականին գլխավոր ճակատը ենթարկվեց վերանորոգման առանց վերակառուցման նախագծի։ 2004 թվականին, Դոնի Ռոստովի 255-ամյակի առթիվ, շենքը վերակառուցեց «Սլավյանե» շինարարական ընկերությունը, ինչի մասին վկայում է պատին փակցված հուշատախտակը։ 
Ներկայումս նախկին եկամտաբեր տանը տեղակայված են խանութ և գրասենյակներ։


== Ճարտարապետություն ==
Արղության-Երկայնաբազուկի եկամտաբեր տունը XIX դարի վերջին քառորդի քաղաքացիական ճարտարապետության հուշարձան է։ Շենքը Դոնի Ռոստովի գլխավոր փողոցի պատմական կառուցապատման համալիրի մասն է և արտացոլում է նրա ոճական բազմազանությունը։ Եռահարկ առանձնատան Ճարտարապետությունը կատարված է մոդեռն ոճով։ Աղյուսե շենքի ձևավորման մեջ օգտագործվել են նաև կլասիցիզմին և բարոկկոյին բնորոշ կոմպոզիցիոն հնարքներ և դեկոր։ Ճակատի համաչափությունն ընդգծում են կենտրոնական և կողային ելուստավորումները, որոնք ավարտվում են բարդդեկորային ատտիկոսներով։ Երկրորդ հարկի պատուհանները զարդարված են աղեղնաձև զարդաքիվերով, որոնք լրացված են ծեփվածքներով։ Հինգ բաց ուղղանկյուն պատշգամբներն ունեն կորացված ցանցկեն մետաղական ցանկապատներ։ Կենտրոնական պատշգամբի մուտքի վրայի կամարը պահում են երկու կորնթական սյուներ։ Շենքի կենտրոնական մասն ընդգծում է ատլանտներով մուտքը։


== Պատկերասրահ ==

		
		


== Ծանոթագրություններ ==
Պիլ Յու (Մեծ Լոպտյուգայի վտակ)

Անվան այլ կիրառումների համար տե՛ս՝ Պիլ Յու (այլ կիրառումներ)Պիլ Յու  (ռուս.՝ Пыль-Ю≥), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մեծ Լոպտյուգա գետի աջ ափին՝ 24 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000043995
Հիդրոլոգիական ուսումնասիրությունների կոդը - 103004399
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
(787) Մոսկվա

(787) Մոսկվա (անգլ.՝ Moskva), աստերոիդ աստերոիդների հիմնական գոտում։ Հայտնաբերվել է 1914 թվականի ապրիլի 20-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,53866 ա. մ., առավելագույնը մոտենում է 2,2118 ա. մ. հեռավորության վրա և հեռանում 2,8655 ա. մ.։ Արեգակի շուրջ մեկ ամբողջական պտույտ է կատարում 1477,42 երկրային օրվա ընթացքում, իր ուղեծրով շարժվելով միջինում 0,243667 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,84° անկյուն։
Մոսկվա աստերոիդը դասվում է Մարիայի աստերոիդների ընտանիքին, որի մեջ ներառված են այս պահին հայտնի 81 անդամներ։ Նրանց առանձնահատկությունն է համեմատաբար մեծ ուղեծրի թեքումը 15° - 17°։ Այս ընտանիքի աստերոիդները շարժվում են Արեգակի շուրջ 2,5 - 2,625 ա. մ. միջակայքում ընկած մեծ կիսաառանցքներով, որը համապատասխանում է Յուպիտերի հետ 3:1 ուղեծրային ռեզոնանսին։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(787) Մոսկվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մոնտալբանո Էլիկոնա

Մոնտալբանո Էլիկոնա  (իտալերեն՝ Montalbano Elicona), կոմունա Իտալիայում, Սիցիլիա մարզի Մեսինա գավառում։
Բնակչությունը կազմում է 2838 մարդ, բնակչության խտությունը կազմում է 42 մարդ/կմ²։ Զբաղեցնում է 67 կմ² մակերես տարածք։ Փոստային ինդեքսն է՝ 98065։ Հեռախոսային կոդը՝ +39 0941։
Քաղաքի հովանավորն է սբ. Maria Santissima della Provvidenza-ը։


== Աշխարհագրություն ==
Բնակչության աճ։


== Համայնքի վարչակազմ ==
Հեռախոսահամար՝ 0941 679012
Էլեկտրոնային հասցե՝ info@comune.montalbanoelicona.me.it
Գլխավոր կայք՝ http://www.comune.montalbanoelicona.me.it/


== Արտաքին հղումներ ==
Քաղաքի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հաբիբ իբն Մասլամա

Հաբիբ իբն Մասլամա (Մասայլիմա (արաբ․՝ مُسَيْلِمَةُ‎‎), հայտնի է նաև որպես Մասլամա իբն Հաբիբ (արաբ․՝ مَسْلَمَةُ بْنُ حَبِيبٍ‎‎, 6-րդ դար, Al-Yamama, Սաուդյան Արաբիա - 632 կամ 634, Յամամայի ճակատամարտ), արաբ զորավար։ Մասնակցել է Ասորիքի նվաճմանը, Բյուզանդիայի դեմ պատերազմներին, եղել է Հարավային Ասորիքի կառավարիչ։ 654 թվականին արշավել է Հայաստան, այն ենթարկել խալիֆայությանը։ Երաշխավորել է հայ նախարարների հողատիրական իրավունքները՝ հարկ տալու պայմանով։ Եղել է բազմաստվածության քարոզիչ, ծագումով՝ բանու հանիֆա ցեղից։ 7-րդ դարում Արաբիայում հռչակվել է մարգարե, մրցակցել Մուհամեդի հետ։ Մուսուլմանները նրան հայտարարում են կեղծ մարգարե (արաբ․՝ اَلْكَذَّابُ‎‎ al-Kadhāb): Տարածված է նրա Musaylimah al-Kadhdhāb (Մասայլիմա Ստախոս) անվանումը։


== Ստուգաբանություն ==
Մասայլիմայի իսկական անունը Մասլամա իբն Հաբիբ է, բայց մուսուլմանները նրա անունը ձևափոխել են, դարձրել Մասայլիմա, որը Մասլամայի նվազական ձևն է 617-662):


== Ծանոթագրություններ ==


== Գրականություն ==
В. В. Бартольд Мусейлима // Сочинения. — М., 1966. — Т. 6. Работы по истории ислама и арабского халифата. — С. 549—574.
Пиотровский М. Б. Мусайлима // Իսլամ. հանրագիտարանային բառարան / отв. ред. С. М. Прозоров. — М.: Наука, 1991. — С. 174.
Buhl, Fr.. Musailima // Encyclopaedia of Islam, First Edition (1913—1936).
Առյուծ (անձնանուն)

Անվան այլ կիրառումների համար տե՛ս՝ Առյուծ (այլ կիրառումներ)Առյուծ, հայկական արական անուն։ Առաջացել է հայերեն առյուծ կենդանու անունից։ Այս անվանն այլ լեզուներով համապատասխանում են․ հունարեն՝ Ղևոնդ, լատիներեն՝ Լևոն, արաբերեն՝ Asad, Haydar, թուրքերեն՝ Aslan, ռուսերեն՝ Лев, ինչպես նաև հայերեն Կորյուն և պարսկերեն՝ Ջավանշիր։ Գործածվել է 12-17-րդ դարերում, այնուհետև դուրս է եկել գործածությունից։ Փաղաքշական ձևն է Առյուծիկ, որը հիշատակված է Հռոմոսի անթվական մի արձանագրության մեջ։


== Գործածություններ ==
Առյուծ իշխան Թլկուրան ավանի
Առյուծ, Աստվածատուր Բաբերդցու երկու համանուն բարեկամներ, ով մի Ճառընտիր գրել տվեց 1205 թվականին։
Առյուց Հոգևորեանց, որդի Սարգսի։ Իր կնոջ՝ Սեդայի հետ միասին ջուր է բերել Հոռոմոսի վանքը և խանութ է նվիրել 1251 թվականին։ Ավելի ուշ՝ 1277 թվականին, Կարնեցի վարպետ Ֆրերի ձեռքով շինել է նույն վանքի նշխարատունը։
Առյուծ, եղբայր Անդրեաս քահանայի (Այրարատի Կոշ գյուղից), որ Սիսում գրել տվեց մի Ավետարան։
Առյուծ, մեծ հայր Քրիստոսասատուր կրոնավորի, որ Սուրխաթում (Ղրիմ) մի Աստվածաշունչ գրել տվեց 1352 թվականին։
Առյուծ, քեռի Յակոբ սարկավագի, որ օրինակեց Կիւրղի Կոչումն ընծայութեանը։ Մահացել է 1358 թվականին։
Առյուծ, եղբայր Յակոբշահի։ Երկուսով միասին մի Ավետարան նվիրեցին Եաշ քաղաքի (Ռումինիա) Սուրբ Աստվածածին եկեղեցուն, 1451 թվական։
Առյուծ, Նոր գյուղի բնակիչներից, 1638 թվական։
Առյուծ, եղբայր Մարտիրոսի, որ նորոգեց (թվականն անհայտ է) 1444 թվականին գրված մի Ավետարան։
Առյուծ, որդի Վարդանի, որ գնեց մի հին Ավետարան և նվիրեց Հավավ գյուղի եկեղեցուն (թվականն անհայտ է)։


== Ծանոթագրություններ ==
Վերին Զապորնայա

Վերին Զապորնայա (ռուս.՝ Верхняя Запорная), գետ Ռուսաստանում, հոսում է  Արխանգելսկի մարզում։ Գետաբերանը տեղակայված է Մոտմա գետի վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025834
Հիդրոլոգիական ուսումնասիրությունների կոդը - 103002583
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ռուուսա

Ռուուսա (էստ․՝ Ruusa), գյուղ Էստոնիայի Պիլվամաա նահանգի Ռեպինա շրջանում։
2011 թվականի տվյալներով գյուղում բնակվում էր 229 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռիկի Գրին

Ռիկի Գրին (անգլ.՝ Rickey Green, օգոստոսի 18, 1954(1954-08-18), Չիկագո, Իլինոյս, ԱՄՆ), ամերիկացի պրոֆեսիոնալ բասկետբոլիստ։


== Վաղ տարիներ ==
Ծնվել է 1954 թվականի օգոստոսի 18-ին Իլինոյս նահանգի Չիկագո քաղաքում։ Սովորել է Հիրշ Մետրոպոլիտանի դպրոցում, որտեղ հանդես է եկել տեղի բասկետբոլային ակումբի կազմում։


== Խաղացողի կարիերա ==
Խաղացել է խաղարկողի դիրքում։ Սովորել է Վինսենսի և Միչիգանի համալսարաններում։ 1977 թվականի NBA դրաֆթի ժամանակ ընտրվել է «Գոլդեն Սթեյթ Ուորիորս» ակումբի կողմից՝ 16-րդ համարի ներքո։ Հետագայում հանդես է եկել «Դետրոյթ Փիստոնս», «Յութա Ջազ», «Շառլոթ Հորնեթս», «Միլոուքի Բաքս», «Ինդիանա Փեյսերս», «Ֆիլադելֆիա-76» և «Բոստոն Սելտիքս» ակումբների կազմերում։ NBA-ում, ընդհանուր առմամբ, անցկացրել է 14 մրցաշրջան։ Մեկ անգամ մասնակցել է NBA բոլոր աստղերի խաղին (1984)։ Մեկ անգամ եղել է NBA պարբերական առաջնության խլումների առաջնորդ (1984)։ 1977 թվականին ընդգրկվել է NCAA առաջին համաամերկյան հավաքականի կազմում։ NBA կարիերայի ընթացքում, ընդհանուր առմամբ, խաղացել է 946 խաղ, որոնց ժամանակ հավաքել է 8870 միավոր (9,4 մ/խ), կատարել 1819 անդրադարձ, 5221 փոխանցում, 1348 խլում և 51 բլոկշոտ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Սպիտակ պուդել (ֆիլմ)

Սպիտակ պուդել (ռուս.՝ Белый пудель), 1955 թվականի խորհրդային գեղարվեստական ֆիլմ, որը ստեղծվել է Օդեսայի կինոստուդիայի կողմից։ Ստեղծվել է Ալեքսանդր Կուպրինի նույն անվամբ պատմվածքի հիման վրա։
Ֆիլմի գլխավոր դերերում հանդես են եկել Վիկտոր Կոլցովը և Վոլոդյա Պոլյակովը, ֆիլմում նկարահանվեցին նաև Նատալյա Գիզերոտը, Միխայիլ Գլուզսկին, Ալեքսանդր Անտոնովն և Գեորգի Միլյարը։
Ֆիլմի պրեմիերան տեղի է ունեցել 1956 թվականի հոկտեմբերին։


== Սյուժե ==
Ֆիլմի գործողությունները տեղի են ունենում Ղրիմում՝ Սև ծովի ափին։ Ծեր երգեհոնահարը, 12 ամյա Սերյոժան իրենց հավատարիմ ընկեր պուդել Արտոյի հետ միասին հանդես էին գալիս հանրության՝ ամառանոցում բնակվողների առջև։ Պարզ, բայց անկեղծ ելույթներով, խումբը փող է վաստակում համեստ կյանքի համար։
Մի անգամ հարուստ կանանցից մեկը առաջարկեց վաճառել շանը մեծ գումարի դիմաց։ Սակայն ծեր երգեհոնահարը ոչ մի դեպքում չհամաձայնվեց վաճառել իր հավատարիմ շանը։ Այնուհետև խորամանկության միջոցով շանը առևանգում են։ Ծերունին չէր կարող դիմել ոստիկանություն, քանի որ անձնագիր չուներ։ Սերյոժան որոշում է ինքնուրույն գտնել ու ազատել Արտոյին։


== Դերերում ==
Վիկտոր Կոլցով՝ պապիկ Լոդիժկին
Վոլոդյա Պոլյակով՝ Սերյոժա, ակրոբատ
Նատալյա Գիցերոտ՝ tիկին Օբոլյանինովա
Ալեքսանդր Անտոնով՝ դռնապան
Գեորգի Միլյար՝ ծառա Իվան
Միխաjիլ Գլուզսկի՝ ձկնորս
Սեմյոն Սվաշենկո՝ թափառաշրջիկ
Գալինա Լևչենկո՝
Վալենտինա Կուցենկո՝ ձկնորսուհի


== Նկարահանող անձնակազմ ==
Արտադրող՝ Ալեքսանդր Կուպրին
Սցենարի հեղինակներ՝ Գեորգի Գրեբներ և Գրիգորի Գրեբնև
Ռեժիսորներ՝ Մարիաննա Ռոշալ-Ստրոևա և Վլադիմիր Շրեդել
Օպերատոր՝ Անդրեյ Բոլտյանսկի
Կոմպոզիտոր՝ Ալեքսեյ Մուրավլյով
Բեմադրող նկարիչներ՝ Իոսիֆ Ուցևիչ և Վ․ Ռոմանեև


== Ծանոթագրություններ ==


== Արտաքին հղումներ ==
 Фильм «Белый пудель»  на официальном канале Одесской киностудии
Ալոնա

Ալոնա , գյուղ Կիպրոսի Հանրապետության Նիկոսիայի շրջանում։ Գյուղը Տրոդոս լեռնաշղթայի համեմատաբար բարձր գյուղերից է։ Բնակչությունը 130 մարդուց չի անցնում, բոլորն էլ հունախոս քրիստոնյաներ են։ Գյուղում կան երկու եկեղեցիներ, գրադարան։ Կիպրոսցի նկարիչ Տելեմաքոս Կանտոսը ունեցել է տուն Ալոնայում։


== Բնակչություն ==


== Ծանոթագրություններ ==
Թուխան

Թուխան, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ռուսիլովո (գյուղ, Սմոլենսկի շրջան)

Ռուսիլովո (ռուս.՝ Русилово), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 571 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոգատիր (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ԲոգատիրԲոգատիր (ուկրաիներեն՝ Багатир), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։ Հիմնադրվել է 1780 թվականին։
2001 թվականի տվյալներով Բոգատիր գյուղում բնակվում էր 1 695 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մազմախոր

Մազմախոր, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
1087

1087 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1087 թվականն է, 
XI դարի 87-րդ տարին։


== Դեպքեր ==


== Ծնունդներ ==


== Մահեր ==
Ժորժետա Լեբլան

Ժորժետա Լեբլան (ֆր. Georgette Leblanc,  փետրվարի 8, 1869(1869-02-08)[…], Ռուան - հոկտեմբերի 26, 1941(1941-10-26) կամ հոկտեմբերի 27, 1941(1941-10-27), Լը Կանե), ֆրանսիացի օպերային երգչուհի, դերասանուհի և գրող։


== Կյանք և ստեղծագործություն ==
ժորժետա Լեբլանը հարուստ նավատիրոջ ընտանիքի փոքր դուստրն էր։ Նրա մեծ եղբայրը հայտնի դետեկտիվ ժանրի գրող Մորիս Լեբլանն էր։ Ժորժետան ընդունվել է փարիզյան կոնսերվատորիան, որտեղ սովորել է երգեցողություն։ Առաջին անգամ նա ելույթ է ունեցել 1893 թվականի նոյեմբերին Ֆրանսուազայի դերում՝ «Հարձակում ջրաղացի վրա» («L’Attaque du Moulin») օպերայում, փարիզյան Կոմեդի թատրոնում(Opéra-Comique): 1894 թվականին նա պայմանագիր է կնքում բրյուսելյան Լա-Մոննե (Théâtre de la Monnaie) թատրոնի հետ և այնտեղ կատարում է գլխավոր արիաները Կարմեն, Թայիս օպերաներում, ինչպես նաև Ժյուլ Մասնեյի Նավարցիներ օպերայում Անիտայի դերը։ Երգչուհու ինքնասիրությանը մեծ հարված էր Կլոդ Դեբյուսիի այն որոշումը, որ իր Պելեաս և Մելիսանդա օպերայում (1902) գլխավոր արիան պետք է կատարեր երգչուհի Մերի Գարդենը, չնայած այն բանին, որ պիեսի հեղինակը, որի հիման վրա ստեղծվել էր օպերան, դրամատուրգ Մորիս Մետերլինկն էր՝ Ժորժետա Լեբլանի քաղաքացիական ամուսինն էր և այդ դերը սկզբնապես խոստացված էր նրան։ 1907 թվականի մայիսին երգչուհին շատ մեծ հաջողությամբ կատարեց Արիանայի դերը  Պոլ Դյուկայի «Արիանա և Կապույտ մորուք» օպերայում՝ բեմադրված փարիզյան Կոմեդի թատրոնի բեմում։
1918 թվականին՝ միասին ապրած 23 տարիներից հետո Մորիս Մետերլինկն ու Ժորժետա Լեբլանը բաժանվեցին (նրանք երբեք պաշտոնապես ամուսնացած չեն եղել)։ Մորիս Մետերլինկը միացավ քսանվեցամյա դերասանուհի Ռենե Դագոնի հետ, որի հետ արդեն ութ տարի սիրային հարաբերությունների մեջ էր։ 1920-ական թվականների սկզբին Ժորժետա Լեբլանը ծանոթացավ ամերիկացի գրող Մարգարետ Անդերսոնի (1886—1973) հետ և մինչև իր կյանքի վերջ  ապրում է նրա հետ լեսբիական հարաբերությունների մեջ։


== Ստեղծագործություններ ==
1904 Le Choix de la Vie
1919 Maeterlinck’s Dogs
1927 The Choice of Life
1931 Souvenir
1932 Souvenirs: My life with Maeterlinck
1947 La Machine à Courage, (տպագրվել է հետմահու)


== Գրականություն ==
Paula R. Feldman: Margaret Anderson. American Writers in Paris, 1920—1939, Dictionary of Literary Biography, Detroit (1980)
William Patrick Patterson: Ladies of the Rope. Gurdjieff’s Special Left Bank Women’s Group (1996) ISBN 1-879514-41-9
Gabriele Griffin: Who’s Who in Lesbian and Gay Writing, Routledge (2002)


== Ծանոթագրություններ ==


== Հավելումներ ==
Жоржетта Леблан и Маргерита Андерсон (ֆրանսերեն լեզվով)
Жоржетта Леблан (անգլերեն լեզվով)
Թեքելի

Թեքելի, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Սեբաստիա քաղաքից 12-15 կմ հարավ։


== Բնակչություն ==
Բնակիչները կոտորվել կամ բռնությամբ տեղահանվել են 1915 թվականի Մեծ եղեռնի ժամանակ։


== Տնտեսություն ==
Եղել է հայաբնակ մինչև 1915 թվականը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Հիդրոմեկուսիչ նյութեր

Հիդրոմեկուսիչ նյութեր, շինարարական կոնստրուկցիաները, շենքերն ու կառույցները ջրի և քիմիապես ագրեսիվ հեղուկների (թթուներ, հիմքեր և այլն) ազդեցությունից պաշտպանելու համար օգտագործվող նյութեր։ Ըստ նշանակման տարբերում են հակազտիչ, հակակոռոզիոն և հերմետացնող հիդրոմեկուսիչ նյութեր, ըստ հիմնական նյութի տեսակի՝ ասֆալտային, միներալային, պլաստմասսային և մետաղական։ Ասֆալտային հիդրոմեկուսիչ նյութեր կիրառում են փոշու, ավազի և խճի խառնուրդից պատրաստված նավթային բիտումների տեսքով։ Բիտումները և ասֆալտներն օգտագործում են կառույցների մակերևույթների ներկման, սվաղման, դեֆորմացիոն կարերի խտացման համար, ինչպես նաև հատային հիդրոմեկուսիչ նյութերի պատրաստման ժամանակ։ Միներալային հիդրոմեկուսիչ նյութերի համար հիմք են ծառայում ցեմենտները, կավը և այլ հանքային կապակցանյութեր։ Կիրառում են ներկա և սվաղապատվածքների համար, հակազտիչ պաշտպանության դեպքում՝ զանգվածային հիդրոմեկուսիչ կոնստրուկցիաների համար։ Պլաստմասսային հիդրոմեկուսիչ նյութեր օգտագործում են ներկման, սվաղման և պաստառապատման միջոցով մակերևույթների հիդրոմեկուսացման, ինչպես նաև կառույցների դեֆորմացիոն կարերի խտացման համար։ Մետաղական հիդրոմեկուսիչ նյութեր արույրից, պղնձից, կապարից, սովորական կամ չժանգոտվող պողպատից պատրաստված թերթեր են, որոնք օգտագործվում են առավել պատասխանատու դեպքերում (ռեզերվուարներ, ամբարտակներ, դիաֆրագմաներ)՝ մակերևութային հիդրոմեկուսացման և դեֆորմացիոն կարերի խտացման համար։ Մետաղական հիդրոմեկուսիչ նյութեր աստիճանաբար փոխարինվում են պլաստմասսային հիդրոմեկուսիչ նյութերով և ապակե պլաստիկներով։
Հասան փաշա (Ալաշկերտի գավառ)

Հասան փաշա, գյուղ Արևմտյան Հայաստանում, Էրզրումի վիլայեթի Ալաշկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ռոմա ՖԱ (այլ կիրառումներ)

Ռոմա ՖԱ, կարող է վերաբերել՝

Ռոմա ՖԱ - պրոֆեսիոնալ ֆուտբոլային ակումբ՝ տեղակայված Հռոմ քաղաքում
Ռոմա ՖԱ - Ռոմա ֆուտբոլային ակումբի երիտասարդ ֆուտբոլիստներից կազմված ակումբ, որը հանդես է գալիս Իտալիայի Պրիմավերա Ազգային Առաջնության C խմբում, ինչպես նաև Իտալիայի պրիմավերաների գավաթի և ավագ թիմի շնորհիվ նաև ՈՒԵՖԱ-ի երիտասարդական լիգայի խաղարկությանը
Պեաթրիս Եկենյան

Պեաթրիս Եկենյան (1900, Ստամբուլ, Օսմանյան կայսրություն - 1972), հայ դերասանուհի։
Ծնվել է Կոստանդնուպոլիսում, որտեղ ստացել է նախնական կրթությունը, ապա ընդունվել տեղի թատերական դպրոցը։ Այստեղ մի տարի սովորելուց հետո խաղացել է տարբեր խմբերում։ 1919 թ. մեկնել է Եգիպտոս և Ս. Աբովյանի խմբում կատարել է գլխավոր դերեր «Արմենուշ», Ա. Բիսոնի «Անհայտ կինը», Պ. Զուբովի «Ղարաբաղի աստղագետը», Ա. Շիրվանզադեի «Պատվի համար» և «Մարող ճրագներ» պիեսներում։ 1924 թվականից Օննիկ Վոլդերի հետ խաղացել է «Եգիպտահայ դրամատիկում», ստանձնելով դարձյալ գլխավոր դերեր «Դալիլա», «Անչափահաս», Տ. Կամսարականի «Վարժապետին աղջիկը», «Վերարծարծվող կրակ», «Աշխարհի դատաստան», «Քաղաքային մահ», Ալեքսանդր Դյումա-որդու «Քամելիազարդ տիկինը» և այլ պիեսներում։ Հետագայում տասնյակ տարիներ խաղացել է եգիպտահայ բեմում։


== Աղբյուրներ ==
Վեելիկսե (այլ կիրառումներ)

Վեելիկսե անունը կամ տերմինը կարող է վերաբերել հետևյալ հոդվածներին․

Վեելիկսե - գյուղ Էստոնիայի Սաառդե շրջանի կազմում։
Վեելիկսե - գյուղ Էստոնիայի Աբյա շրջանի կազմում։
Խոյնազավի

Խոյնազավի, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Մոժարի (գյուղ, Օվրուչի շրջան)

Անվան այլ կիրառումների համար տե՛ս՝ Մոժարի (այլ կիրառումներ)Մոժարի (ուկրաիներեն՝ Можари), գյուղ Ուկրաինայի Ժիտոմիրի մարզի Օվրուչի շրջանում։ Հիմնադրվել է 1545 թվականին։
2001 թվականի տվյալներով Մոժարի գյուղում բնակվում էր 925 մարդ։ Բնակավայրը զբաղեցնում է 2553 կմ² տարածք։ Բնակչության խտությունը կազմում էր 362,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ահար

Անվան այլ կիրառումների համար տե՛ս՝ Ահար (այլ կիրառումներ)Ահար, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==